Haemophilus influenzae okozta meningitis	
BNO: G 00.0	
1. Kórokozó:	Haemophilus influenzae.	
2. Teendők a beteggel	
2.1. Jelentés:	Bejelentésre kötelezett a megerősített eset.	
	2.1.1. Esetek osztályozása	
	Gyanús eset	 ---	
	Valószínűsíthető eset
	---	
	Megerősített eset
	Minden olyan személy, akire teljesül a klinikai feltételek és a laboratóriumi kritériumok közül legalább az egyik.	
	2.1.2. Feltételek	
	Klinikai kritérium	Hirtelen kezdődő láz (>38,5oC rectalisan, vagy >38,0ºC axillarisan) és
egy vagy több az alább felsoroltak közül:
- tarkókötöttség,
- tudatzavar,
- egyéb meningeális jel,
- csecsemők esetében kutacs elődomborodása.	
	Epidemiológiai kritérium	---	
	Laboratóriumi kritérium	- Haemophilus influenzae izolálása normálisan steril helyről vett testváladékból.
- Haemophilus influenzae nukleinsav kimutatása normálisan steril helyről vett testváladékból.	
2.2. Elkülönítés:	A beteget kórházban (fertőző osztályon) kell elkülöníteni a gyógykezelés időtartamára.	
2.3.Mikrobiológiai vizsgálat:	2.3.1. Klinikai mikrobiológiai diagnosztikai vizsgálat:	Kötelező. A liquor- és vérmintából minden esetben tenyésztéses vizsgálatot kell végezni.	
	2.3.2. Járványügyi érdekből végzett mikrobiológiai diagnosztikai vizsgálat:	--- 	
	2.3.3. Felszabadító vizsgálat:	Nem szükséges.	
2.4. Fertőtlenítés:	Folyamatos fertőtlenítés szükséges. Elsősorban az orr-, torokváladékot és az ezzel szennyezett anyagokat kell fertőtleníteni.	
3. Teendők a beteg környezetében	
3.1. A beteggel kontaktusba kerültek felkutatása:	Szükséges annak eldöntésére, hogy kit szükséges posztexpozíciós profilaxisban részesíteni.	
3.2.Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	A beteg környezetében élő, 6 éven aluli gyermekeket 4 napra járványügyi megfigyelés alá kell helyezni.	
3.4. Postexpozíciós profilaxis:	A b típusú H. influenzae okozta meningitis esetén a 6 évesnél fiatalabb gyermekeket ellátó/gondozó intézményekben mindenki számára – kivéve a védőoltott gyermekeket – ajánlott 4 napon át az antibiotikum (rifampicin naponta 1 alkalommal 20 mg/ttkg) prevenció. Amennyiben a beteg családjában a betegen kívül is van 6 éven aluli fogékony kisgyermek, abban az esetben mindenki számára (a felnőtteknek is) ajánlott a fenti módon az antibiotikus prevenció.	
3.5. Fertőzőforrás-kutatás:	Nem szükséges.	
3.6. A terjesztő közeg felderítése:	Nem szükséges.